گیل مینالٹ

گیل مینالٹ (؛ پیدائش: 25 مارچ 1939ء) امریکی مؤرخہ ہیں جو برصغیر جنوبی ایشیا کی تاریخ کی ماہر سمجھی جاتی ہیں۔

 حیات نامہ 
گیل مینالٹ 25 مارچ 1939ء کو منیاپولس، مینیسوٹا میں پیدا ہوئیں۔ ابتدائی تعلیم پُٹس ٹاؤن، پنسلوانیا کے سرکاری اسکولوں میں حاصل کی اور ہائی اسکول کی تعلیم نارتھ فیلڈ اسکول فار گرلز، نارتھ فیلڈ، میساچوسٹس سے مکمل کی۔ اس کے بعد اسمتھ کالج میں داخلہ لیا جہاں دورانِ تعلیم اُنھوں نے ایک سال پیرس، فرانس میں واقع ایقول لیبر دی سیاںس پلیتیک میں گزارا اور 1961ء میں گریجویشن مکمل کیا۔ گریجویشن کے بعد گیل مینالٹ نے امریکی محکم خارجہ میں ملازمت کی اور تین سال تک واشنگٹن ڈی سی، بیروت (لبنان) اور مشرقی پاکستان (موجودہ بنگلہ دیش) میں خدمات انجام دیں۔ بعد ازاں اُنھوں نے استعفا دے کر یونیورسٹی آف پنسلوانیا سے جنوبی ایشیا کی تاریخ کا مطالعہ شروع کیا جہاں سے 1966ء میں جنوبی ایشیا کے علاقائی مطالعات میں ایم اے اور 1972ء میں پی ایچ ڈی کی ڈگری حاصل کی۔ گیل مینالٹ کی دو شادیاں ہوئیں۔ اُن کی پہلی شادی تھامس گراہم جونیئر سے ہوئی، جو ان کے بیٹے کی وفات کے بعد طلاق پر ختم ہوئی۔ دوسری شادی لیون ڈبلیو ایلزورتھ سے کی۔ پہلی شادی سے اُن کی ایک منھ بولی (گود لی گئی) بیٹی ہے جبکہ دوسری شادی سے ایک سوتیلا بیٹا ہے۔ مینالٹ نے یونیورسٹی آف ٹیکساس میں تدریس کا آغاز کیا اور پانچ کتابیں اور پینتیس تحقیقی مضامین لکھے یا ان کی ادارت کی۔
 حوالہ جات 

 بیرونی روابط 
 دلّی کالج کے ماسٹر رام چندر بحیثیت استاد، صحافی اور ثقافتی ثالث از گیل مینالٹ، ترجمہ: محمد شبیہ الحسن۔
زمرہ:اسمتھ کالج کے فضلا
زمرہ:اکیسویں صدی کے امریکی مؤرخین
زمرہ:بقید حیات شخصیات
زمرہ:پنسلوانیا کے مؤرخین
زمرہ:فضلاء جامعہ پنسلوانیا
زمرہ:مینیسوٹا کے مؤرخین
زمرہ:1939ء کی پیدائشیں